Norske Intelligenssedler, 1814-04-29
Ved Fattigvæsenets Arbeidsanstalt paa Kongsberg, der drives for offentlig Regning, er strax Plads ledig for en duelig Fabrikmester, som med tilbørlige Kundskaber, saavel i Uld, som Linnedfabricationen, tillige besidder den fornødne Skrivekyndighed til at kunne føre Fabrications-Regnskabet, og som desforuden kan producere paalidelige Attester om sin Duelighed og øvrige gode Forhold. Til fornøden Underretning anmærkes tillige: at man til Besættelsen af denne Post vel ønsker et Subject, der besidder Kundskaber, saavel i Uld som Linned, Fabricationen, men at man ved Antagelsen dog fornemmelig vil tage Hensyn paa den, der besidder den største Duelighed i Linnedfabricationen, naar ellers Omstændighederne ere lige. De som maatte attraae denne Post, ville behage at henvende sig personlig eller skriftlig, for at underhandle om Vilkaarene, til Directionen for Fattigvæsenet paa Kongsberg den 9de April 1814. Stabell.